CELEX: 32022R0658
Language: fi
Date: 2022-04-21 00:00:00
Title: Neuvoston täytäntöönpanoasetus (EU) 2022/658, annettu 21 päivänä huhtikuuta 2022, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

21.4.2022   
               
               
                  FI
               
               
                  Euroopan unionin virallinen lehti
               
               
                  L 120/1
               
            
         NEUVOSTON TÄYTÄNTÖÖNPANOASETUS (EU) 2022/658,
         annettu 21 päivänä huhtikuuta 2022,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.
                  
               
                     (2)
                  
                  
                     Unioni tuomitsee edelleen Ukrainan alueellista koskemattomuutta heikentävät toimet ja politiikat.
                  
               
                     (3)
                  
                  
                     Neuvosto katsoo, että asetuksen (EU) N:o 269/2014 liitteessä I olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä, olisi lisättävä kaksi henkilöä, jotka ovat osallistuneet Ukrainan alueellisen koskemattomuuden, suvereniteetin ja itsenäisyyden heikentämiseen tai uhkaamiseen ja hyötyvät venäläisistä päättäjistä, jotka ovat vastuussa Krimin liittämisestä tai Ukrainan itäosan vakauden horjuttamisesta.
                  
               
                     (4)
                  
                  
                     Asetus (EU) N:o 269/2014 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 269/2014 tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 78, 17.3.2014, s. 6.
      
      
         
            LIITE
            Lisätään seuraavat henkilöt asetuksen (EU) N:o 269/2014 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä:
            Henkilöt
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”211.
                        
                        
                           Serhiy Vitaliyovich KURCHENKO
                           (ukrainaksi: Сергiй Вiталiйович КУРЧЕНКО; venäjäksi: Сергей Витальевич КУРЧЕНКО)
                        
                        
                           Sukupuoli: mies
                           Syntymäaika: 21.9.1985
                           Syntymäpaikka: Harkova, Ukraina
                           Kansalaisuus: ukrainalainen
                        
                        
                           Serhiy Kurchenko on ukrainalainen liikemies. Venäläismielisten separatistien tuella hän otti hallintaansa useita suuria metallurgisia, kemiallisia ja energialaitoksia separatistien valtaamilla Donbassin alueilla. Hänen ”Gaz-Alliance” -yhtiönsä monopolisoi kivihiilen louhinnan Donbasissa sen jälkeen, kun sen kilpailijat oli pakotettu ulos markkinoilta, tietojen mukaan Venäjän avustuksella. Hän organisoi laittoman järjestelmän Donbassin kivihiilen viemiseksi Venäjälle ja Eurooppaan ja hyötyi siitä EU:n pakotteista huolimatta. Kurchenkon kaivoksista louhittu kivihiili on rekisteröity uudelleen, ja sitä on viety laittomasti Venäjän satamien kautta.
                           Kurchenko auttoi suuria venäläisiä yrityksiä ja valtio-omisteisia holdingyhtiöitä kiertämään EU:n rajoittavia toimenpiteitä toimimalla niiden alihankkijana Venäjän valtaamilla alueilla. Hän on toiminut välittäjänä venäläisen kaasun, polttoaineen ja sähkön viennissä separatistien valtaamiin Donbassin osiin, mikä on vahvistanut niiden itsenäistä energianhankintaa ja heikentänyt niiden taloudellista integraatiota Ukrainan kanssa. Lisäksi hän toimitti polttoainetta laittomasti miehitetylle Krimin niemimaalle. Toimimalla näin hän vahvisti kyseisen alueen itsenäistä energianhankintaa. Hän omistaa myös Krimin niemimaan suurimman polttoainevaraston.
                           Siten hän hyötyi venäläisistä päättäjistä, jotka ovat vastuussa Krimin liittämisestä ja Ukrainan itäosan vakauden horjuttamisesta, toteutti liiketoimia separatistiryhmien kanssa Ukrainan Donbassin alueella ja tuki aktiivisesti toimia ja politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           21.4.2022
                        
                     
                           234.
                        
                        
                           Yevgeniy Viktorovich PRIGOZHIN
                           (Евгений Викторович ПРИГОЖИН)
                        
                        
                           Syntymäaika: 1.6.1961
                           Syntymäpaikka: Leningrad, entinen SNTL (nykyinen Pietari, Venäjän federaatio)
                           Asema: merkittävä liikemies, jolla on läheiset yhteydet Venäjän poliittiseen johtoon
                           Lähellä olevat henkilöt: Lyubov Valentinovna Prigozhina (puoliso); Violetta Prigozhina (äiti)
                           Lähellä olevat yhteisöt: Wagner Group, Internet Research Agency, Concord company group, Concord Management and Consulting LLC, Megaline LLC
                           Kansalaisuus: venäläinen
                           Sukupuoli: mies
                        
                        
                           Yevgeniy Prigozhin on merkittävä liikemies, jolla on läheiset yhteydet presidentti Putiniin ja Venäjän puolustusministeriöön. Hän on Venäjällä sijaitsevan rekisteröimättömän sotilasyhteisön Wagner Groupin perustaja ja epävirallinen johtaja ja vastuussa Wagner Groupin palkkasotilaiden lähettämisestä Ukrainaan.
                           Prigozhinin perustama ja hänen omistuksessaan marraskuuhun 2019 saakka ollut Concord-yritys, alias KOMBINAT PITANIYA KONKORD OOO, ja ryhmä muita yrityksiä, joilla on yhteyksiä häneen, kuten Concord Management and Consulting LLC ja Megaline LLC, ovat saaneet suuria julkisia hankintasopimuksia Venäjän puolustusministeriöltä sen jälkeen, kun Krim liitettiin laittomasti Venäjään ja Venäjän tukemat separatistit miehittivät Ukrainan itäosan.
                           Hän on sen vuoksi vastuussa toimista, jotka ovat heikentäneet ja uhanneet Ukrainan alueellista koskemattomuutta, suvereniteettia ja itsenäisyyttä, ja toteuttanut niitä aktiivisesti. Hän on myös hyötynyt niistä venäläisistä päättäjistä, jotka ovat vastuussa Krimin liittämisestä tai Ukrainan itäosan vakauden horjuttamisesta.
                        
                        
                           21.4.2022”.